open-index/open-wikipedia-markdown huggingface dataset:
ச. நா. போசு அடிப்படை அறிவியல் தேசிய மையம்

**ச. நா. போசு அடிப்படை அறிவியல் தேசிய  மையம்** (*S. N. Bose National Centre for Basic Sciences*) என்பது இந்திய அரசின் அறிவியல் மற்றும் தொழில்நுட்பத் துறையின் கீழ் செயல்படும் கணித அறிவியலின் அடிப்படை ஆய்விற்கு அர்ப்பணிக்கப்பட்ட தன்னாட்சி ஆராய்ச்சி நிறுவனம் ஆகும். இது மேற்கு வங்கம், கொல்கத்தாவில் உப்பு ஏரி பகுதியில் அமைந்துள்ளது . இந்த நிறுவனத்திற்கு இந்திய விஞ்ஞானி சத்யேந்திர நாத் போசின் நினைவாகப் பெயரிடப்பட்டு 1986இல் நிறுவப்பட்டது. இந்த நிறுவனத்தின் நிறுவனர் இயக்குநராக சஞ்சல் குமார் மஜும்தார் ஆவார்.

இது ஒரு ஆராய்ச்சி நிறுவனம் என்பதால், முக்கியமாக முனைவர் ஆய்வுத் திட்டம் இங்கே மேற்கொள்ளப்படுகிறது. 2001 முதல் ஒருங்கிணைந்த முனைவர் பட்டத்திற்கானத் (முதுநிலை + முனைவர்) திட்டம் தொடங்கப்பட்டது. இரண்டு வருடப் படிப்பை முடித்தவர்களுக்கு முதுநிலை அறிவியல் பட்டம் கொல்கத்தா பல்கலைக்கழகத்தால் வழங்கப்படுகிறது. முன்னர், இந்த பட்டத்தை மேற்கு வங்க தொழில்நுட்ப பல்கலைக்கழகம் வழங்கியது. இந்த நிறுவனத்தின் மாணவர்கள் தங்கள் முனைவர் பட்டத்தினை ஜாதவ்பூர் பல்கலைக்கழகம், கொல்கத்தா பல்கலைக்கழகம், மேற்குவங்க தொழில்நுட்ப பல்கலைக்கழகம் அல்லது மாணவர்களை அனுமதிக்கும் வேறு எந்த பல்கலைக்கழகத்திற்கும் ஆய்வறிக்கையினை சமர்பித்து பட்டம் பெறலாம்.

## மேற்கோள்கள்


## வெளி இணைப்புகள்

* 
பகுப்பு:Coordinates on Wikidata
இந்திப் பல்கலைக்கழகம்

**இந்திப் பல்கலைக்கழகம்** (*Hindi University*) என்பது, மேற்கு வங்காளத்தின் ஹவுராவில் உள்ள மாநிலப் பொது பல்கலைக்கழகம் ஆகும். இப்பல்கலைக்கழகம் *இந்தி பல்கலைக்கழக சட்டம், 2019இன்* கீழ் 2019 இல் நிறுவப்பட்டது. 2021இல் முதல் துணைவேந்தர் தாமோதர் மிசுராவின் நியமனத்துடன் செயல்படத்துவங்கியது.

## துறைகள்
* இந்தி
* மொழிபெயர்ப்பு கல்வி

## படிப்புகள்
* இரண்டு ஆண்டு முதுகலை இந்தி
* இரண்டு ஆண்டு முதுகலை மொழிப்பெயர்ப்பு கல்வி

## இதையும் பார்க்கவும்
* இந்தியாவில் கல்வி

## மேற்கோள்கள்


பகுப்பு:ஹவுரா மாவட்டம்
பகுப்பு:மேற்கு வங்காளத்தில் கல்வி
பகுப்பு:பல்கலைக்கழகங்களும் கல்லூரிகளும்
சந்திர ராஜேசுவர ராவ்

**சந்திர ராஜேஸ்வர ராவ்** (*Chandra Rajeshwara Rao*) (ஜூன் 6, 1914 - ஏப்ரல் 9, 1994) ஓர் இந்திய விடுதலைப் போராட்ட வீரராவார். இவர் தெலுங்கானா கிளர்ச்சியின் தலைவர்களில் ஒருவராக இருந்தார் (1946-1951). இவர் இந்தியக் கம்யூனிஸ்ட் கட்சியின் (சிபிஐ) பொதுச் செயலாளராக 28 ஆண்டுகள் பணியாற்றினார். 1992இல் உடல்நலக் காரணங்களுக்காக வேலையை விட்டுவிட்டார்.

## வாழ்க்கை
இவர் ஒரு வசதியான விவசாயக் குடும்பத்திலிருந்து வந்தவர். ஜூன் 6, 1914 அன்று இந்தியாவின் ஆந்திர மாநிலத்தின் கிருஷ்ணா மாவட்டத்தின் மங்களாபுரம் கிராமத்தில் பிறந்தார்.  வாரணாசியிலுள்ள பனாரசு இந்து பல்கலைக்கழகத்திலும், விசாகப்பட்டினத்திலுள்ள மருத்துவக் கல்லூரியிலும் மருத்துவக் கல்வியைப் பெற்றார். பின்னர் 1931இல் இந்தியப் பொதுவுடைமைக் கட்சியில் (சிபிஐ) சேர்ந்தார். 1954 - 1955இல் அகில இந்திய விவசாயிகள் அமைப்பின் துணைத் தலைவராக இருந்தார். திசம்பர் 1964 இல் இந்தியப் பொதுவுடைமைக் கட்சியின் தேசிய அமைப்பின் பொதுச் செயலாளராக தேர்ந்தெடுக்கப்பட்டார். இவருக்கு 1974இல் "லெனின் ஆணை" விருது வழங்கப்பட்டது.

## குடும்பம்
இவரின் மகன் சந்திர சந்திரசேகரும், பேரன் சந்திர ஜெய்தீப்பும் ஆந்திராவில் அரசியலில் ஈடுபட்டு வருகின்றனர்.

## மேற்கோள்கள்

## வெளி இணைப்புகள்
* Chandra Rajeswara Rao Foundation Kondapur Hyderabad
* 60th Anniversary Telangana Rebellion

பகுப்பு:இந்திய விடுதலைப் போராட்ட வீரர்கள்
பகுப்பு:1994 இறப்புகள்
பகுப்பு:1914 பிறப்புகள்
சாந்தா துக்காராம்

***சாந்தா துக்காராம்*** (*Santha Thukaram*) என்பது 1963 ஆம் ஆண்டு வெளியான தமிழ் திரைப்படம் ஆகும். இதை சுந்தர் ராவ் நட்கர்ணி இயக்கியிருந்தார். பி. ராதாகிருஷ்ணா தயாரித்திருந்தார். கன்னடத்தில் ஒரே நேரத்தில் படமாக்கப்பட்டது.இந்த படத்தில் ராஜ்குமார், உதய்குமார், சிவாஜி கணேசன், கே. எஸ். அஸ்வத், பாலகிருஷ்ணா ஆகியோர் முக்கிய கதாபாத்திரங்களில் நடித்திருந்தனர். இந்த படத்திற்கு விஜய பாஸ்கர் இசையமைத்திருந்தார். இந்தப் படம் 11வது தேசிய திரைப்பட விருதுகளில் கன்னடத்தில் சிறந்த திரைப்படத்திற்கான தேசிய திரைப்பட விருதை பெற்றது. திரைப்படம் கவிஞரும் துறவியுமான துக்காராமின் வாழ்க்கையை அடிப்படையாகக் கொண்டது.

## நடிப்பு

* துக்காராமாக ராஜ்குமார் 
* உதயகுமார்
* கே. எஸ். அஸ்வத்
* மும்பாஜியாகபாலகிருஷ்ணா 
** சிவாஜி கணேசன்
* சி. வி. சிவசங்கர்
* பி. வாதிராஜ்
* எச். ஆர். அனுமந்த ராவ்
* சுந்தர் ராவ்
* எச். கிருஷ்ண சாஸ்திரி
* குப்பராஜ்
* ஜீஜாவாகலீலாவதி 
* பண்டரிபாய்
* மேனகாவாகராஜஸ்ரீ 
* மாதாவாக கலா
* காசியாக சுமா

## ஒலிப்பதிவு
படத்தின் பால்களுக்கு விஜய பாஸ்கர் இசையமைத்திருந்தார்.

## மேற்கோள்கள்

## வெளி இணைப்புகள்
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:1963 தமிழ்த் திரைப்படங்கள்
பகுப்பு:1963 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
கே. எஸ். அஸ்வத்

**கரகனஹள்ளி சுப்பராய அஸ்வதநாராயணா** (*Karaganahalli Subbaraya Ashwathanarayana*) (25 மார்ச் 1925-18 ஜனவரி 2010) கன்னடத் திரைப்படங்களில் தோன்றிய ஒரு இந்திய நடிகர் ஆவார். இவர் தனது ஐம்பதாண்டு கால திரை வாழ்க்கையில் 370 படங்களுக்கு மேல் நடித்துள்ளார். கர்நாடகாவின் பெங்களூர் கெங்கேரி செயற்கைக்கோள் நகரத்தில் "கேஎஸ் அஸ்வத் நினைவு குழந்தைகள் பூங்கா" என்ற பெயரில் நினைவிடம் உள்ளது.

## ஆரம்ப கால வாழ்க்கை
அஸ்வத், 1925 மார்ச் 25 அன்று பிரித்தானிய இந்தியாவின் மைசூர் இராச்சியத்தில் உள்ள மைசூர் நகரத்தில் கரகனஹள்ளி சுப்பராய அஸ்வதநாராயணராக பிறந்தார். இவர் தனது ஆரம்பக் கல்வியை மைசூரில் உள்ள தால்வாய் பள்ளியில் முடித்தார். பின்னர் பல்கலைக்கழகத்தில் ஏழாவது தரத்துடன் மைசூர் மகாராஜா கல்லூரியில் இளங்கலை வணிகவியல் பட்டம் பெற்றார். இவர் இந்திய சுதந்திரப் போராட்டத்தில் சேர்ந்ததால் முறையான கல்வி 1942இல் முடிவுக்கு வந்தது. இரண்டு ஆண்டுகளுக்குப் பிறகு, இவருக்கு உணவு ஆய்வாளராக வேலை கிடைத்தது. பின்னர் மாவட்ட ஆட்சித் தலைவர் அலுவலகத்தில் சுருக்கெழுத்தாளர் ஆனார். பத்து ஆண்டுகள் அரசுப் பணியில் இருந்தார்.

## தொழில்
மைசூர், அனைத்திந்திய வானொலி தயாரித்த வானொலி நாடகங்களில் பங்கேற்கத் தொடங்கியபோது அஸ்வத்தின் நடிப்பு தொடங்கியது. ஏ. என். மூர்த்தி ராவ், பர்வதவாணி போன்ற பலரின் நாடகங்களில் இவரது நாடக வாழ்க்கை பெரும் பங்கு வகித்தது. நாடகங்களில் இவரைக் கண்ட திரைப்பட இயக்குநர் கே. சுப்பிரமணியம் 1956 இல் தனது "ஸ்த்ரீரத்னா" என்ற படத்தில் நடிக்க ஓர் வாய்ப்பளித்தார் .

1960இல், கித்தூர் சென்னம்மாவில் சரோஜாதேவியுடன் கடவுள் வேடத்தில் நடித்தார். அதே ஆண்டில், இவர் "பக்த பிரகலாதா" என்ற படத்தில் நாரதராக நடித்தார். பின்னர் "*செவன் வொண்டர்ஸ் ஆஃப் தி வேர்ல்ட்* " என்ற ஆங்கிலப் படத்திலும் ஒரு பாத்திரத்தைப் பெற்றார். இவர் வண்ணத் திரைப்படத்தில் தோன்றிய முதல் கன்னட நடிகராவார்.

இவரது பல படங்கள் பெரிய வெற்றி பெற்றன. "*நாகராகாவு*" படத்தில் சாமையா மேஸ்துரு (சாமையா ஆசிரியர்) என்ற குணச்சித்திர வேடத்தில் நடித்தது இன்றும் இரசிகர்களின் நினைவில் இருக்கிறது. இவர் 370 படங்களில் தோன்றியுள்ளார். அதில் 98 படங்களில் நடிகர் ராஜ்குமாருடன் துணை நடிகராக நடித்துள்ளார்.

## விருதுகள்

* 1993-94 - கர்நாடக அரசால் டாக்டர் ராஜ்குமார் வாழ்நாள் சாதனையாளர் விருது.
* கௌரவ முனைவர் பட்டம்: ஐந்து தசாப்தங்களாக கன்னடத் திரையுலகின் சிறந்த பங்களிப்புக்காக 2008ஆம் ஆண்டில் தும்கூர் பல்கலைக்கழகத்தில் கௌரவ டாக்டர் பட்டம் பெற்றார். தும்கூர் பல்கலைக்கழகத்தில் முனைவர் பட்டம் பெற்ற முதல் நடிகர் இவர்தான். விருதைப் பெறும் போது, தன்னில் உள்ள நடிகரை வெளியே கொண்டுவந்த அனைத்து இயக்குனர்களுக்கும் இந்த விருதை அர்ப்பணிப்பதாக அஸ்வத் கூறினார்.
*  3 தேசிய விருதுகளைப் பெற்றவர்.

## இறப்பு
அஸ்வத், முள்ளெலும்பிய தளமத்திறக்குறைவால் அவதிப்பட்டு வந்தார். 18 ஜனவரி 2010 அன்று மாரடைப்பால் இறந்தார். மைசூரில் உள்ள சாமுண்டி மலை அடிவாரத்தில் தகனம் செய்யப்பட்டார்.

## மேற்கோள்கள்

## வெளி இணைப்புகள்
* 

பகுப்பு:ஹாசன் மாவட்ட மக்கள்
பகுப்பு:கன்னடத் திரைப்பட நடிகர்கள்
பகுப்பு:2010 இறப்புகள்
பகுப்பு:1925 பிறப்புகள்
சாது இராம் சந்த் மர்மு பல்கலைக்கழகம்

**சாது இராம் சந்த் மர்மு பல்கலைக்கழகம்** (*Sadhu Ram Chand Murmu University*) என்பது **ஜார்கிராம் பல்கலைக்கழகம்** என அழைக்கப்படும், மாநில பொது பல்கலைக்கழகமாகும். இது மேற்கு வங்காளம்,   ஜார்கிராம் மாவட்டத்தில், சார்கிராமில்அமைந்துள்ளது. இப்பல்கலைக்கழகம் 2018இல் *ஜர்கிராம் பல்கலைக்கழக சட்டம், 2017இன்* கீழ் **ஜார்கிராம் பல்கலைக்கழகமாக** நிறுவப்பட்டது. ஆனால் 2021இல், இது சாது இராம் சந்த் மர்மு பல்கலைக்கழகம் என மறுபெயரிடப்பட்டது. 2021இல் முதல் துணைவேந்தராக அமியா குமார் பாண்டா நியமிக்கப்பட்டவுடன் பலகலைக்கழகம் செயல்படத்துவங்கியது.

## துறைகள்

* சண்டாளி
* ஆங்கிலம்
* ஊடகவியல் & மக்கள் தொடர்பியல்
* கணிதம்
* இத்துறைகளில் வழங்கப்படும் முதுநிலைப் பாடத்தில் ஆண்டிற்கு 25 பேர் சேர்த்துக்கொள்ளப்படுகின்றனர்.

## இதையும் பார்க்கவும்

* இந்தியாவில் கல்வி

## மேற்கோள்கள்

 

## வெளி இணைப்புகள்

* https://wbhed.gov.in/readwrite/uploads/THE_JHARGRAM_UNIVERSITY_ACT_2017.pdf

பகுப்பு:Coordinates on Wikidata
பகுப்பு:மேற்கு வங்காளத்தில் கல்வி
பகுப்பு:பல்கலைக்கழகங்களும் கல்லூரிகளும்
அகில இந்திய ஆரோக்கியம் மற்றும் பொதுச் சுகாதாரம் நிறுவனம்

thumb | வலது
**அகில இந்திய ஆரோக்கியம் மற்றும் பொதுச் சுகாதாரம் நிறுவனம்** (*All India Institute of Hygiene and Public Health*), கொல்கத்தாவில் அமைந்துள்ள பொதுச் சுகாதாரம் மற்றும் தொடர்புடைய அறிவியல் ஆராய்ச்சி பயிற்சிக்கான முன்னோடி நிறுவனம் ஆகும். இது 30 டிசம்பர் 1932இல் ராக்பெல்லர் அறக்கட்டளையின் உதவியுடன் நிறுவப்பட்டது. இது புது தில்லி இந்திய அரசு சுகாதாரம் மற்றும் குடும்ப நல அமைச்சகம்சுகாதார சேவைகள் இயக்குநர் கட்டுப்பாட்டின் கீழ் செயல்படுகிறது. மேற்கு வங்க சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இது 2003இல் நிறுவப்பட்டது. சிங்கூரில் கிராமப்புற பயிற்சி மையம் மற்றும் செட்லாவில் நகர்ப்புற பயிற்சி மையமும் உள்ளது.

1943இல் இந்நிறுவனம் ராக்பெல்லர் அறக்கட்டளையுடன் இணைந்து துளை துரப்பணத்துளை கழிவறையினை உருவாக்கியது.

## வரலாறு
ராக்பெல்லர் அறக்கட்டளையின் உதவியுடன் நிறுவப்பட்ட இந்த பொதுச் சுகாதார நிறுவனத்தினை 30 டிசம்பர் 1932இல் வங்காள ஆளுநர் சர் ஜான் ஆண்டர்சன் தொடங்கிவைத்தார். கல்கத்தா பல்கலைக்கழகத்தின் இணைவுக் கல்லூரியாகச் செயல்பட்டது. இந்த கல்லூரி தொடங்கப்பட்டதிலிருந்து, கல்கத்தா வெப்பமண்டல மருத்துவ நிறுவனத்தின் ஆசிரியர்களுடன் இணைந்து செயல்படுகிறது. 1953ஆம் ஆண்டில், இந்த நிறுவனம் உலகச் சுகாதார நிறுவனம் மற்றும் ஐக்கிய நாடுகளின் சிறுவர் நிதிய பன்னாட்டுப் பயிற்சி மையமாக அங்கீகாரம் பெற்றது. இந்த நிறுவனம் 1944-1945இல் இந்தியாவில் முதல் கிராம சுகாதார கணக்கெடுப்பை மேற்கொண்டது. இதில் மேற்கு வங்கத்தில் 7000 உறுப்பினர்களைக் கொண்ட கிட்டத்தட்ட 1200 குடும்பங்களின் பொதுச் சுகாதார ஆய்வு செய்யப்பட்டது. சுதந்திரத்திற்குப் பிறகு, 1950 இல் விரிவாக்கத் திட்டங்கள் வரையப்பட்டன. சுமார் 90 இலட்சம் செலவில், நிறுவனத்தில் குழந்தை மற்றும் மகப்பேறு சுகாதாரப் பிரிவை உருவாக்கப்பட்ட செலவினை மத்திய சுகாதார அமைச்சகம் மற்றும் ஐக்கிய நாடுகளின் சர்வதேச குழந்தைகள் அவசர நிதியம் சமமாகப் பகிரப்பட்டது.

*1995 ஆம் ஆண்டில், தர்பார் மகிளா சமன்வயா குழுவின்*  அகில இந்தியச் சுகாதாரம் மற்றும் பொது நலம் நிறுவன பொதுச் சுகாதார விஞ்ஞானி மருத்துவர் சுமாராஜித் ஜனா 65000 பாலியல் பணியாளர்களிடம் எய்ட்ஸ் தடுப்பு நடவடிக்கைகளை மேற்கொண்டார். 2004ஆம் ஆண்டில், அகில இந்தியச் சுகாதாரம் மற்றும் பொது நலம் நிறுவனம் புதிதாக உருவாக்கப்பட்ட மேற்கு வங்க சுகாதார அறிவியல் பல்கலைக்கழகத்துடன் இணைக்கப்பட்டது.

## துறைகள்

* உயிர் வேதியியல் மற்றும் ஊட்டச்சத்து
* தொற்றுநோய்
* சுகாதார கல்வி
* தாய் மற்றும் குழந்தை ஆரோக்கியம்
* நுண்ணுயிரியல்
* தொழில்சார் சுகாதாரம்
* பொதுச் சுகாதார நிர்வாகம்
* பொதுச் சுகாதார செவிலியம்
* சுற்றுச்சூழல் சுகாதாரம் மற்றும் சுகாதார பொறியியல்
* தடுப்பு மற்றும் சமூக மருத்துவம்
* புள்ளியியல்
* நடத்தை அறிவியல்

பொதுச் சுகாதார மேலாண்மையில் முதுகலை பட்டயப்படிப்பை வழங்கும் இந்தியாவில் உள்ள ஒன்பது நிறுவனங்களில் இதுவும் ஒன்றாகும். இதனுடைய முதன்மை வளாகம் சித்தரஞ்சன் வளாகத்தில் உள்ளது. 2011 இல் கொல்கத்தாவின் உப்பு ஏரி நகரில் இதன் இரண்டாவது வளாகமும் செயல்படத் தொடங்கியது.

## குறிப்பிடத்தக்க ஆசிரியர்கள்

* சிதம்பர சந்திரசேகரன்&#x5B; *[[விக்கிப்பீடியா:சான்று தேவை|<span title="This claim needs references to reliable sources. (September 2019)">மேற்கோள் தேவை</span>]]* &#x5D;

## இதையும் பார்க்கவும்

* இந்தியாவில் கல்வி

## மேற்கோள்கள்


## வெளி இணைப்புகள்

பகுப்பு:Coordinates on Wikidata
பகுப்பு:மருத்துவக் கல்லூரிகள்
பகுப்பு:மேற்கு வங்காளத்தில் கல்வி
பகுப்பு:இந்திய மருத்துவ ஆராய்ச்சி நிறுவனங்கள்
சென்னையில் தைபே பொருளாதார மற்றும் கலாச்சார மையம்

**சென்னையில் தைபே பொருளாதார மற்றும் கலாச்சார மையம்** (*Taipei Economic and Cultural Center in Chennai*) இந்தியாவின் தெற்கு மாநிலங்கள் மற்றும் பிரதேசங்களில் தைவானின் ஆர்வங்களைப் பிரதிபலிக்கிறது. இராசதந்திர உறவுகள் இல்லாத நிலையில் ஓர் உண்மையான தூதரகமாக இவ்வமைப்பு செயல்படுகிறது. 2012 ஆம் ஆண்டில் தைபே பொருளாதார மற்றும் கலாச்சார மையம் சென்னையில் நிறுவப்பட்டது. டீன் சுங்-குவாங் என்ற பிரதிநிதி அப்போது வழிநடத்தினார்.

இலங்கை மற்றும் மாலத்தீவுடனான உறவுகளுக்கும் இந்த மையம் பொறுப்பாகும்.

புதுதில்லியிலும் தைபே பொருளாதார மற்றும் கலாச்சார மையம் ஒன்று நிறுவப்பட்டுள்ளது. இம்மையம் நேபாளம் மற்றும் பூட்டானுடனான உறவுகளுக்குப் பொறுப்பாகும். மேலும் தாய்லாந்தின் பாங்க்கில் உள்ள தாய்பே பொருளாதார மற்றும் கலாச்சார அலுவலகத்துடன் சேர்ந்து வங்காளதேசத்திற்கான கூட்டுப் பொறுப்பையும் இம்மையம் ஏற்றுள்ளது.

தைவானில் உள்ள இதன் இணை அமைப்பு தைபேயில் உள்ள இந்தியா-தைபே சங்கம் ஆகும்.

## இதையும் பார்க்கவும்
இந்தியாவில் தைபே பொருளாதார மற்றும் கலாச்சார மையம்

## மேற்கோள்கள்

பகுப்பு:இந்திய வெளியுறவுக் கொள்கை
பகுப்பு:இந்திய அமைப்புகள்
இந்தியாவில் தைபே பொருளாதார மற்றும் கலாச்சார மையம்

இந்தியாவில் உள்ள தைபே பொருளாதார மற்றும் () கலாச்சார மையம் இந்தியாவில் தைவானின் பிரதிநிதி அலுவலகம் ஆகும், இது தைவானுடனான இராஜதந்திர உறவுகள் இல்லாத நிலையில் ஒரு உண்மையான தூதரகமாக செயல்படுகிறது. இது 1995 இல் நிறுவப்பட்டது.

இதற்கு தற்போதைய பிரதிநிதியாக பாஷுவான் ஜெர் தலைமை தாங்குகிறார்.

இந்த மையம் நேபாளம் மற்றும் பூடானுடனான உறவுகளுக்கும் பொறுப்பாகும், மேலும் தாய்லாந்தில் உள்ள பாங்கொக்கில் உள்ள தைபே பொருளாதார மற்றும் கலாச்சார அலுவலகத்துடன் பங்களாதேஷுக்கு கூட்டுப் பொறுப்பு உள்ளது. 2004 மற்றும் 2009 க்கு இடையில், வங்கதேசத்துடனான விவகாரங்கள் டாக்காவில் உள்ள வங்காளதேசத்தில் உள்ள தைபே பொருளாதார மற்றும் கலாச்சார அலுவலகத்தால் கையாளப்பட்டன.

சென்னையில் உள்ள தைபே பொருளாதார மற்றும் கலாச்சார மையம் 2012-ல் உருவாக்கப்பட்டது. இது இலங்கை மற்றும் மாலத்தீவுகள் மற்றும் இந்தியாவின் தென் மாநிலங்கள் மற்றும் பிரதேசங்களுக்கு பொறுப்பாகும்.

தைவானில் உள்ள அதன் சமமான அமைப்பு தைபேயில் உள்ள இந்தோ-தைபே அமைப்பு ஆகும்.

## பிரிவு

* தூதரக பிரிவு
* பொருளாதார பிரிவு
* கல்வி பிரிவு
* அறிவியல் மற்றும் தொழில்நுட்ப பிரிவு

## பிரதிநிதி

* டெய்ன் சுங்-குவாங் (2013-2020)

## இதையும் பார்க்கவும்

* தைவானின் இராஜதந்திர பணிகளின் பட்டியல்
* இந்தியாவில் இராஜதந்திர பணிகளின் பட்டியல்
* இந்தியா -தைவான் உறவுகள்
* இந்தியாவின் இராஜதந்திர பணிகளின் பட்டியல்
* சென்னையில் தைபே பொருளாதார மற்றும் கலாச்சார மையம்

## மேற்கோள்கள்

பகுப்பு:இந்திய அமைப்புகள்
பகுப்பு:இந்திய வெளியுறவுக் கொள்கை
2021 மும்பை நிலச்சரிவு

**2021 முிம்பை நிலச்சரிவு** (2021 Mumbai landslide) என்பது 2021 ஆம் ஆண்டு சூலை 18 ஆம் நாள் இந்தியாவின் மும்பையில் அமைந்துள்ள புறநகர் சுற்றுப்புறமான செம்பூர் மற்றும் விக்ரோளி ஏற்பட்ட தொடர் நிலச்சரிவாகும். கனமழையால் ஏற்பட்ட நிலச்சரிவு காரணமாக இடிந்து விழுந்த வீடுகளுக்கு அடியில் சிக்கி குறைந்தது முப்பத்திரண்டு பேர் கொல்லப்பட்டனர்   பிரதமர் நரேந்திர மோடி உயிர்ச்சேதத்திற்கு தனது வருத்தத்தை வெளிப்படுத்தினார் மற்றும் இறந்த ஒவ்வொருவரின் குடும்பத்திற்கும் ₹ 2 லட்சம்  மற்றும்  காயமடைந்தவர்களுக்கு 50,000 ரூபாய் பிரதமரின் தேசிய நிவாரண நிதியிலிருந்து வழங்கப்படும் என அறிவித்தார்.

பிரிஹன் பெருநகரமும்பை மாநகராட்சி மஹூல் மற்றும்செம்பூர் நிலச்சரிவுப் பகுதிகளைச் சுற்றியுள்ள கிட்டத்தட்ட 120 பேரை அருகில் உள்ள பெருநகர மும்பை மாநகராட்சிப் பள்ளிகளுக்கு மாற்றப்பட்டதை உறுதிப்படுத்தியது.

## பின்னணி
சூன் 10, 2021 அன்று, மும்பையின் வடக்கு புறநகர்ப் பகுதியான மலாட்டில், கனமழை மற்றும் வெள்ளத்தின் மத்தியில் கட்டிடம் இடிந்து விழுந்ததில் குறைந்தது பன்னிரண்டு பேர் கொல்லப்பட்டனர். செப்டம்பர் 2020 இல், மும்பை அருகே தானே மாவட்டத்தின் பிவாண்டியில், பருவமழையின் போது மூன்று மாடி கட்டிடம் இடிந்து விழுந்ததில் 39 பேர் கொல்லப்பட்டனர்.

கடந்த 29 ஆண்டுகளில் நிலச்சரிவு சம்பவங்களால் 290 பேர் உயிரிழந்துள்ளதோடு 300 க்கும் மேற்பட்டோர் காயமடைந்துள்ளனர் என்பது நகரத்தில் நிலச்சரிவுகள் ஒரு பெரிய கொலையாளி என்று *[[டெக்கன் ஹெரால்டு|டெக்கான் ஹெரால்ட்]]* தெரிவித்துள்ளது.

மும்பை பெருநகர மாநகராட்சியின் தரவுகள் மும்பை முழுவதும் 291 நிலச்சரிவு அபாயப் பகுதிகள் இருப்பதைக் காட்டுகின்றன. அவற்றில் 50% க்கும் அதிகமானவை எஸ் வார்டில் உள்ளன, இதில் பாண்டுப் மற்றும் விக்ரோளி பகுதிகளும் அடங்கும்.

## துயர நிகழ்வின் பின்விளைவுகள்
இந்த நிலச்சரிவு அபாயமுள்ள பகுதிகளில் வசிக்கும் மக்களைப் பாதுகாப்பான இடங்களுக்குச் செல்லுமாறு எச்சரிக்கை விடுத்ததாக மும்பை பெருநகர மாநகராட்சி தெரிவித்துள்ளது.

பிரதமர் நரேந்திர மோடி பாதிக்கப்பட்ட ஒவ்வொருவரின் உறவினர்களுக்கும் ₹ 2 லட்சம் மற்றும் காயமடைந்தவர்களுக்கு ₹ 50,000 இழப்பீடு வழங்கப்படும் என அறிவித்தார். மகாராஷ்டிரா மாநிலத்தின் முதல்வர்  உத்தவ் தாக்கரே, இறந்தவர்களின் குடும்பங்களுக்கு  ரூபாய் ஐந்து இலட்சம் இழப்பீடு வழங்குவதாகவும், காயமடைந்தவர்களுக்கு இலவச சிகிச்சை அளிக்கப்படும் என்றும் அறிவித்தார்.

## மேற்கோள்கள்

பகுப்பு:இந்தியாவில் நிலச்சரிவுகள்
பகுப்பு:2021 இல் இந்தியா
பகுப்பு:மும்பை
மாஸ்டர் விநாயக்

**விநாயக் தாமோதர் கர்நாடகி** (*Vinayak Damodar Karnataki*) (19 ஜனவரி 1906 - 19 ஆகஸ்ட் 1947) பொதுவாக **மாஸ்டர் விநாயக்** என்று குறிப்பிடப்படுகிறார். 1930கள் - 1940களில் பணியாற்றிய ஓர் இந்திய நடிகரும் திரைப்பட இயக்குநரும் ஆவார்.

## தனிப்பட்ட வாழ்க்கை
மாஸ்டர் விநாயக் இந்தியாவின் மகாராட்டிராவின் கோலாப்பூரில் பிறந்தார். ஆசிரியராகத் தனது பணியைத் தொடங்கிய இவர் பின்னர் திரைத்துறையில் நுழைந்தார். இவர் சுசீலா என்பவரை மணந்தார். மறைந்த நடிகை நந்தாவும், நடிகை ஜெய்ஸ்ரீ டி. என்பவரை மணந்த திரைப்பட தயாரிப்பாளரும் இயக்குனருமான ஜெயப்பிரகாஷ் கர்நாடகியும் இவரது பிள்ளைகளாவர்.

இவர் இந்திய திரைப்படத் துறையில் உள்ள பல ஆளுமைகளுடன் தொடர்புடையவர். இவரது சகோதரர் வாசுதேவ் கர்நாடகி ஒளிப்பதிவாளரானார். அதே நேரத்தில் புகழ்பெற்ற திரைப்பட பிரமுகர்கள் பாபுராவ் பெந்தர்கர் (1896-1967), பால்ஜி பெந்தர்கர் (1897-1994) இவரது ஒன்றுவிட்ட சகோதரர்கள். இவர் புகழ்பெற்ற திரைப்பட இயக்குநர் வி. சாந்தாராமின் தாய்வழி உறவினராவார். இவர் விநாயக் மங்கேஷ்கர் குடும்பத்தின் ஒரு நல்ல நண்பராவார்.  மேலும், லதா மங்கேஷ்கரை திரைப்படத் துறைக்கு அறிமுகப்படுத்தி  தனது திரைப்படமான *பஹீலே மங்களகௌர்* என்ற படத்தில் வாய்ப்பளித்தார்.

இவர் 1936 இல் *ஹன்ஸ் பிட்சர்ஸ்* என்ற நிறுவனத்தை இணை நிறுவினார். இவரது படைப்புகளில், 1936ஆம் ஆண்டு வெளியான *பிரம்மச்சாரி* என்ற  மராத்தித் திரைப்படத்துக்காக இவர் சிறப்பாக நினைவுகூரப்பட்டார். இந்தப் படத்தில் முன்னணி நாயகியை ( மீனாட்சி சிரோத்கர் ) குளியல் உடையில் நடிக்க வைத்தது அபோது சர்ச்சைக்குரியதாக கருதப்பட்டது.

## இறப்பு
விநாயக் 1947இல் மும்பையில் காலமானார்.

## மேற்கோள்கள்

## வெளி இணைப்புகள்
*

பகுப்பு:1906 பிறப்புகள்
பகுப்பு:1947 இறப்புகள்
பகுப்பு:மராத்தித் திரைப்பட நடிகர்கள்
பகுப்பு:இந்தித் திரைப்பட இயக்குநர்கள்
பகுப்பு:இந்தித் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
சுந்தர் ராவ் நட்கர்ணி

**சுந்தர் ராவ் நட்கர்ணி** (*Sundar Rao Nadkarni*) ஓர் இந்திய திரைப்பட நடிகரும், திரைக்கதை ஆசிரியரும், ஒளிப்பதிவாளரும், திரைப்படத் தயாரிப்பாளர்|தயாரிப்பாளரும்]], இயக்குநரும் ஆவார். ஏவிஎம் நிறுவனத்தின் தயாரிப்பில் 1940ஆம் ஆண்டில் தெலுங்கில் வெளியான "பூகைலாஷ்" என்ற முதல் வெற்றிப் படத்தின் இயக்குநராக இருந்தார். பின்னர்  1944 ஆம் ஆண்டு வெளிவந்து சாதனைப்படைத்த  ஹரிதாஸ் என்ற தமிழ்த் திரைப்படத்தையும் இயக்கியிருந்தார்.

## ஆரம்ப கால வாழ்க்கை
சுந்தர் ராவ் நட்கர்ணி மங்களூரில் ஒரு கொங்கணி பேசும் குடும்பத்தில் பிறந்தார். சூர்யா பிலிம்ஸ் தயாரித்த ஊமைத் திரைப்படங்களில் நடிகராக பெங்களூரில் தனது வாழ்க்கையைத் தொடங்கினார். பின்னர், மும்பைக்கு சென்று, திரைப்பட இயக்கத்திலும், படத்தொகுப்பிலும் ஈடுபட்டார். அப்போது வெளியான சபாபதியின் வெற்றிக்குப் பிறகு, மற்றொரு நகைச்சுவைத் திரைப்படத்தை உருவாக்க முயன்று வந்த ஆவிச்சி மெய்யப்பச் செட்டியாரின் கண்ணில் பட்டார். அதன் பிறகு, இவர் கோயம்புத்தூரிலும், இறுதியாக சென்னையிலும் நிரந்தரமாக குடியேறினார்.

1942ஆம் ஆண்டில், என் மனைவி என்ற தமிழ்த் திரைப்படத்தை இயக்கினார். இதன் வெற்றியைத் தொடர்ந்து, நட்கர்ணி மற்ற வெற்றிகரமான தமிழ் படங்களையும் இயக்க ஆரம்பித்தார். 1944இல் வெளிவந்த "ஹரிதாஸ்" இவரது மிகப்பெரிய வெற்றித் திரைப்படமாகும். இது ஒரு திரையரங்கில் 110 வாரங்கள் ஓடிய முதல் தமிழ் படம் என்ற சாதனையைப் படைத்தது. இவர் பல சிறந்த தமிழ் நடிகர்களை இயக்கியுள்ளார். குறிப்பாக "ஹரிதாஸ்" (1944) படத்தில் தியாகராஜ பாகவதர்,  டி. ஆர். ராஜகுமாரி போன்றோரையும், கிருஷ்ண விஜயம் (1950) படத்தில் பி. வி. நரசிம்ம பாரதியையும், மகாதேவி (1957) படத்தில் ம. கோ. இராமச்சந்திரன், சாவித்திரி ஆகியோரையும் இயக்கியிருந்தார்.

## மேற்கோள்கள்

* 

பகுப்பு:கன்னடத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
எம்மா மெக்கியோன்

**எம்மா மெக்கியோன்** (**Emma McKeon**) ஆஸ்திரேலியாவின் நீச்சல் வீராங்கனையான இவர், 2021 டோக்யோ ஒலிம்பிக்கில் நீச்சல் போட்டிகளில் ஏழு பதக்கங்களை வென்றுள்ளார். இவர் 50 மீட்டர் ஃப்ரீ ஸ்டைல், 100 மீட்டர் ஃப்ரீ ஸ்டைல்,  100 மீட்டர் ஃப்ரீ ஸ்டைல் ரிலே,  100 மீட்டர் மிட்லே ரிலே என நான்கு போட்டிகளில் தங்கப் பதக்கம் வென்றுள்ளார். மேலும் இவர் 100 மீட்டர் பட்டர்ஃப்ளை மற்றும்  200 மீட்டர் ஃப்ரீ ஸ்டைல் ரிலே, கலப்பு 100 மீட்டர் மிட்லே ரிலே ஆகிய போட்டிகளில் வெண்கலம் வென்றுள்ளார். ஒரே ஒலிம்பிக்கில் ஏழு பதக்கங்களை ஒரு பெண் வெல்வது இதுவே முதல் முறை ஆகும்.

இவர் உலகிலேயே ஒரே ஒலிம்பிக் போட்டியில் 50 மீட்டர் மற்றும் 100 மீட்டர் ஃப்ரீ ஸ்டைல் நீச்சல் போட்டிகள் என இரண்டிலும் தங்கம் வென்ற நான்காவது பெண்மணி ஆவார்.

கடந்த 2016 ஒலிம்பிக் நீச்சல் போட்டகளில் ஒரு தங்கம், இரு வெள்ளி, ஒரு வெண்கலம் என மொத்தம் 11 பதக்கங்களை எம்மா மெக்கியோன் வென்றுள்ளார்.

## மேற்கோள்கள்


ஆஸ்திரேலிய ஒலிம்பிக் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:ஆஸ்திரேலிய நீச்சல் வீரர்கள்
பகுப்பு:நீச்சல் வீரர்கள்
ஜெய்ஸ்ரீ டி.

**ஜெய்ஸ்ரீ தள்பதே** (*Jayshree Talpade*) (பிறப்பு 1953கள்) ஓர் இந்திய நடிகையும், நடனக் கலைஞரும் ஆவார். இவர் பெரும்பாலும் பாலிவுட் படங்களில் நடிக்கிறார்.

## தொழில்
ஜெய்ஸ்ரீ, தனது தொழில் வாழ்க்கையை 5 வயதில் 1958 இல் *கூஞ் உதி ஷெஹ்னா* என்ற படத்துடன் தொடங்கினார். கதக் நடனக் கலைஞரான இவர் படங்களில் குத்துப் பாடல்களுக்கு நடனங்களை நிகழ்த்தத் தொடங்கியபோது புகழ் பெற்றார். இருப்பினும், இவர் ஏற்கனவே *சங்கீத் சாம்ராட் தான்சேன்*, *ஜமீன் கே தாரே* (1960), *பியார் கி பியாஸ்* (1961) ஆகியவற்றில் குழந்தைக் கலைஞராக தொழிலில் காலூன்றியிருந்தார். இயக்குநர் கோபி கிஷன் ஒரு படத்தில் நடனமாட வாய்ப்பளித்தார். ஆரம்பத்தில் தான் மருத்துவராக வேண்டும் என நினைத்தார். ஆனால் திரைப்பட இயக்குநர் அமித் போஸ் 1968 இல் "அபிலாஷா" என்ற படத்தில் நடனமாட வாய்ப்பு அளித்தார். அதன் பிறகு, இவர் 1970 மற்றும் 1980களில் 500க்கும் மேற்பட்ட திரைப்படங்களில் நடனமாடினார். இவர் காட்டேரி-நகைச்சுவை, அனுதாபமான பாத்திரங்களை செய்துள்ளார். ஜெய்ஸ்ரீ பெங்காலி, தமிழ், தெலுங்கு, மலையாளம், கன்னடம், மார்வாடி, ராஜஸ்தானி, ஆங்கிலம், சிந்தி, அசாமி, போஜ்புரி, ஒரியா, அரியானி, கரியாலி, நேபாளி, பஞ்சாபி, மராத்தி, குஜராத்தி உள்ளிட்ட பல்வேறு இந்திய மொழிகளில் நடித்துள்ளார்.

இவர் முகமது ரபி, மன்னா தே, முகேஷ், ஆஷா போஸ்லே போன்ற நட்சத்திரங்களுடன் உலகம் முழுவதும் மேடையில் நடித்துள்ளார். மராத்தி படத்துக்காக இரு முறை மகாட்டிரா மாநில அரசு விருதுகள், 3 குசராத்து மாநில அரசு விருதுகள், ஐதராபாத்து விருது, தில்லி, மும்பையிலிருந்து 6 அரிமா சங்க விருது போன்றவற்றைப் பெற்றுள்ளார். போஜ்புரி திரைப்படங்களுக்காகவும், குசராத்தி திரைப்படங்களுக்காகவும் வாழ்நாள் சாதனையாளர் விருதைப் பெற்றார்.

## சொந்த வாழ்க்கை
1989 ல் திரைப்பட இயக்குநர் ஜெயப்பிரகாஷ் கர்நாடகியை (முன்னாள் நடிகரும் இயக்குனருமான மாஸ்டர் விநாயக்கின் மகன்) திருமணம் செய்து கொண்டார். இவர்களுக்கு சுவஸ்திக் ஜே கர்நாடகி ஒரு மகன் உள்ளார். இவரது சகோதரி மீனா டி. ஒரு நடிகையும் நடனக் கலைஞரும் ஆவார். சிரேயசு தள்பதே இவரது மருமகனாவார்.

## மேற்கோள்கள்

பகுப்பு:இந்தித் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1953 பிறப்புகள்
2021 அசாம் நிலநடுக்கம்

**2021 அசாம் நிலநடுக்கம்** (*2021 Assam Earthquake*) என்பது இந்தியாவில், அசாம் மாநிலத்தில், 2021 ஆம் ஆண்டு ஏப்ரல் 28 ஆம் நாள் இந்திய சீர் நேரம் 07.51 மணிக்கு தேகியாஜுளியிலிருந்து 11 கி.மீ. (7 மைல்) தூரத்திலுள்ள பகுதியை நிலநடுக்க அளவீட்டில் 6 மதிப்புடைய அளவில் தாக்கிய நில அதிர்வைக் குறிக்கிறது. இந்த நிலநடுக்கம் கவுகாத்தி நகரின் வடக்கே 140 கி.மீ. (86 மைல்) தொலைவில் 34 கி.மீ. (21 மைல்) ஆழத்தில் ஏற்பட்டது. இதன் விளைவாக இரண்டு உயிரிழப்புகள் மற்றும் குறைந்தது 12 காயங்கள் ஏற்பட்டன.

## நிலவியல் அடுக்கமைப்பு
அசாம் பிராந்தியத்தின் நிலவியலடுக்கின் அமைவானது, இந்தியா, பர்மா மற்றும் யூரேசிய தட்டுகளின் ஒருங்கிணைப்பால் ஆதிக்கத்திற்குள்ளாகின்ற பகுதியாகும். முதன்மை மேற்புற நிலவடுக்கு உந்துவிசை, முதன்மை எல்லைப்புற உந்துவிசை மற்றும் முதன்மை மைய உந்து விசை, முதன்மை இமாலய உந்து விசையின் அனைத்து பக்கவாட்டு விசைகள் ஆகிய அடிப்படை அமைப்புகள் இந்தியாவானது ஆசியாவின் இதரப் பகுதியை நோக்கிய அமுக்க வீதத்தைத் தன்னகத்தே கொண்டவையாக இருக்கின்றன. 1950ஆம் ஆண்டின் மிகப்பெரிய அசாம்-திபெத் நிலநடுக்கம் 8.6 நிலநடுக்க அளவுந்து விசை அளவுடையதாய், மிகப்பெரியதாய் இருந்தது. இந்த நிலநடுக்கமானது, முதன்மை இமாலய உந்து விசை மற்றும் முதன்மை மேற்புற நிலவடுக்கு உந்து விசை ஆகியவற்றில் ஏற்பட்ட சீர்குலைவின் காரணமாய் ஏற்பட்டதாய் இருந்தது.

## நிலநடுக்கம்
வலது|thumb| பூகம்ப தீவிரம் வரைபடம்
இமயமலையின் அடிவாரத்தில் ஒரு மேலோட்டமான ஆழத்தில் சாய்ந்த சறுக்கலின் விளைவாக நிலநடுக்கம் ஏற்பட்டது. இந்தியாவின் தேசிய நில அதிர்வு மையத்தின் பகுப்பாய்வில், நிலநடுக்கம் முதன்மை மேற்புரவடுக்கு உந்த விசை அருகில் உள்ள கோப்பிலி ஃபால்ட் வழியாக நழுவியது தெரியவந்தது.  இது ஷில்லாங் பீடபூமியின் கிழக்கில் இருந்து, அசாம் பள்ளத்தாக்கு வழியாக மற்றும் பூட்டானில் மொத்தம் 300 கி.மீ. நீளமும், 30 கி.மீ. அகலமும் கொண்ட ஒரு வடகிழக்குப் பகுதியின் திடீர் சரிவு ஆகும். அதன் முதன்மையான நழுவல் உணர்வு வலது பக்க பக்க திடீர் சரிவு ஆகும்.

## தாக்கம்
இந்நிலநடுக்கம் அருகிலுள்ள கட்டிடங்களுக்கு மிதமான பரவலான சேதத்தை ஏற்படுத்தியது. ஆகையால், சரிவுகள் எதுவும் இல்லை. பாதிக்கப்பட்ட கட்டிடங்களில் நாகானில் ஒரு பல்லடுக்கு மாடிக் கட்டிடம் அதன் பக்கவாட்டில் சாய்ந்து அருகிலுள்ள கட்டிடத்தின் மேல் சாய்ந்தது. வீடுகள் மற்றும் வணிக கட்டிடங்களின் சுவர்களிலும் விரிசல் தோன்றியது. செங்கற்கள்  விழுந்ததில் ஒரு சில வாகனங்கள் சேதமடைந்தன. நிலச்சரிவு மற்றும் நிலத்தின் சீர்குலைவு அசாமில் பதிவாகியுள்ளது. அருகிலுள்ள பூடானிலும் கட்டிடங்களுக்கு சேதம் ஏற்பட்டதாக அறிவிக்கப்பட்டது, மேலும் இரண்டு நபர்கள் காயமடைந்தனர். காம்ரூப் மெட்ரோ மற்றும் நாகான் மாவட்டங்களில் இருவர் நிலநடுக்கத்தால் மாரடைப்பால் இறந்தனர், மேலும் பத்து பேர் காயமடைந்தனர்.

## மேற்கோள்கள்

பகுப்பு:இந்தியாவில் நிலநடுக்கங்கள்
பகுப்பு:2021 இல் இந்தியா
பகுப்பு:2021 நிலநடுக்கங்கள்
பகுப்பு:அசாம்
மீனாட்சி சிரோத்கர்

**மீனாட்சி சிரோத்கர்** (*Meenakshi Shirodkar*) (11 அக்டோபர் 1916&nbsp;- 3 ஜூன் 1997) ஓர் இந்திய நடிகையாவார். முக்கியமாக மராத்தித் திரைப்படங்களிலும், மராத்தி நாடகங்களிலும், தொலைக்காட்சியிலும் இவர் பணியாற்றினார். 1938இல் திரையுலகில் அறிமுகமாகி 1970களின் ஆரம்பம் வரை தொடர்ந்து படங்களில் நடித்து வந்தார். மாஸ்டர் விநாயக்குடன் *பிரம்மச்சாரி* (1938) என்ற மராத்தி படத்தில் நீச்சலுடையில் இவர் தோன்றியது பாரம்பரிய பார்வையாளர்களை திகைக்க வைத்தது. இவர் இரண்டு பாலிவுட் நடிகைகளான, நம்ரதா சிரோத்கர், சில்பா சிரோத்கர் ஆகியோரின் பாட்டியாவார்.

## தனிப்பட்ட வாழ்க்கை
மீனாட்சி அக்டோபர் 11, 1916 அன்று ஒரு மராத்தியக் குடும்பத்தில் இரத்தன் பெட்னேகராக பிறந்தார். சிறுவயதிலேயே இந்திய பாரம்பரிய இசையைக் கற்கத் தொடங்கினார். 1936ஆம் ஆண்டில், மருத்துவர் சிரோத்கரை மணந்தார். இவர்களுக்கு ஒரு மகன் பிறந்தார். இவரது பேத்திகள் பாலிவுட் நடிகைகளான நம்ரதா சிரோத்கரும் சில்பா சிரோத்கரும் திரைப்படத் துறையிலும் பணியாற்றியுள்ளனர். நம்ரதா 1993இல் மிஸ் இந்தியாவாக பட்டம் சூட்டப்பட்டார்.

## இறப்பு
4 ஜூன் 1997 அன்று, மீனாட்சி சிரோத்கர் தனது 80 வயதில் மும்பையில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:1997 இறப்புகள்
பகுப்பு:1916 பிறப்புகள்
பகுப்பு:மகாராட்டிர மக்கள்
சுரிந்தர் சிங் சோதி

**சுரிந்தர் சிங் சோதி** (**Surinder Singh Sodhi)** இந்தியாவைச் சேர்ந்த வளைகோல் பந்தாட்ட வீரராவார். 16 ஆண்டு  இடைவெளிக்குப் பிறகு 1980 ஆம் ஆண்டு ஒலிம்பிக் போட்டிகளில் வளைகோல் பந்தாட்டப் போட்டியில் இந்தியாவிற்கு தங்கப் பதக்கம் கிடைப்பதில் முக்கியப் பங்கு வகித்த காரணத்தால் இவர் பிரபலமானார். இவர் மத்திய முன்கள ஆட்டக்காரராக இந்திய அணியில் விளையாடினார்.

எசுப்பானியாவுக்கு  எதிரான இறுதிப் போட்டியில், சுரிந்தர் சிங் சோதி இந்தியாவுக்கு ஒரு அற்புதமான தொடக்கத்தைக் கொடுத்தார். ஏனெனில் இத்தொடக்கம் இரண்டாவது பாதியின் ஆரம்பத்தில் இந்தியா மூன்று கோல்கள் முன்னிலை பெற உதவியது.  சுரிந்தர் சிங் சோதி அதில் 2 கோல்கள் அடித்தார். ஆனால் எசுப்பானியா இந்திய அணியின் பாதுகாப்பைத் தாக்கி  இறுதி 6 நிமிடங்களே உள்ள நிலையில் 2  கோல்கள் அடித்து விளையாட்டுக்குத் திரும்பியது.  முகமது சாகித் இந்தியாவுக்காக மேலும் ஒரு கோல் அடித்தார். இருப்பினும், 4 நிமிடங்கள் மட்டுமே மீதமுள்ள நிலையில் எசுப்பானிய அணியின் தலைவர் யுவான் அமத் எசுப்பானியாவிற்காக மேலும் ஒரு கோல் அடித்தார். பரபரப்பான கட்டத்தை அடைந்த கடைசி சில நிமிடங்களில் இந்தியா இறுதியாக  4-3 என்ற கோல்கள் கணக்கில் வென்றது. இதனால் நீண்ட காலத்திற்குப் பிறகு ஒலிம்பிக் போட்டியில் இந்தியா தங்கத்தை மீண்டும் பெற்றது. முந்தைய ஆட்டத்தில்  சுரிந்தர் சிங் சோதி தான்சானியாவுக்கு எதிராக 5 கோல்களையும் கியூபாவுக்கு எதிராக 4 கோல்களையும் அடித்தார்.

1980 மாசுகோ ஒலிம்பிக்கில் சோதி அடித்த 15 கோல்கள், வளை கோலாட்ட விளையாட்டுகளில் தனி நபர் அடித்த இரண்டாவது அதிக கோல்கள் மற்றும் ஒலிம்பிக் வளைகோல் பந்தாட்டப்  போட்டியில் இந்தியர் அடித்த  அதிக கோல்கள் ஆகும். 1956 மெல்போர்ன் ஒலிம்பிக்கில் உத்தம்சிங் அடித்திருந்த 15 கோல்கள் என்ற முந்தைய சாதனையை இப்போட்டியில் சோதியும் சமன் செய்தார்.

## மேற்கோள்கள்
 

## புற இணைப்புகள்

 
* Surinder Singh Sodhi
* Surinder Singh Sodhi
*Pakistan honoured four former Indian Olympians including Surinder Singh Sodhi. 20 September 2004. *[[தி இந்து]]*.

பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்திய வளைதடிப் பந்தாட்ட வீரர்கள்
பிரீத்தி சர்மா

**பிரீத்தி சர்மா** (*Preethi Sharma*) (பிறப்பு: 31 சனவரி 1999) என்பவர் தென்னிந்திய தொலைக்காட்சி நடிகை ஆவார். இவர் குறிப்பாக தமிழ், தெலுங்கு மொழி தொலைக்காட்சி நிகழ்ச்சிகளில் 2018 ஆம் ஆண்டு முதல் நடித்து வருகின்றார்.
## நடிப்புத்துறையில்
இவர் கலர்ஸ் தமிழ் தொலைக்காட்சியில் ஒளிபரப்பான திருமணம்  தொடரில் அனிதாவாக அறிமுகம் ஆனார். அதனைத் தொடர்ந்து சன் தொலைக்காட்சியில் சித்தி–2 என்னும் தொலைக்காட்சித் தொடரில் வென்பா கவின் ஆக நடித்து வருகிறார்.

## தொலைக்காட்சி

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தெலுங்குத் தொலைக்காட்சி நடிகைகள்
போசு நிறுவனம்

**போசு நிறுவனம்** (*Bose Institute*)(**பாசு பிகியன் மந்திர்**) இந்தியாவின் பழமையான பொது ஆராய்ச்சி நிறுவனம் ஆகும். இந்த நிறுவனம் 1917ஆம் ஆண்டில் இந்தியத் துணைக்கண்டத்தில் நவீன அறிவியல் ஆராய்ச்சியின் தந்தை ஆச்சார்யா சர் ஜகதீஷ் சந்திர போசால் நிறுவப்பட்டது. போசு இறக்கும் வரை முதல் இருபது ஆண்டுகள் இதன் இயக்குநராக இருந்தார். கல்கத்தா பல்கலைக்கழகத்தில் இயற்பியல் பேராசிரியராக நோபல் பரிசு பெற்ற ச. வெ. ராமனுக்குப் பின் வந்த தேபேந்திர மோகன் போசு, அடுத்த முப்பது வருடங்களுக்கு போசு நிறுவனத்தின் இயக்குநராக இருந்தார். உலகளாவிய போக்குகளுடன் ஒத்திசைவாக ஆசியாவிலும் இந்தியாவிலும் உள்ள இடைநிலை ஆராய்ச்சி என்ற கருத்துக்கு இந்த நிறுவனம் முன்னோடியாக இருந்தது.

## கல்வி

### ஆராய்ச்சி
இயற்பியல், வேதியியல், தாவர உயிரியல், நுண்ணுயிரியல், மூலக்கூறு மருத்துவம், உயிர்வேதியியல், உயிர் இயற்பியல், உயிர் தகவலியல் மற்றும் சுற்றுச்சூழல் அறிவியல் ஆகிய துறைகளில் தற்போதைய ஆராய்ச்சி மேற்கொள்ளப்படுகிறது. உலகளாவிய போக்குகளுடன் ஒத்திசைவாக ஆசியாவிலும் இந்தியாவிலும் உள்ள இடைநிலை ஆராய்ச்சி என்ற கருத்துக்கு இந்த நிறுவனம் முன்னோடியாக இருந்து வருகிறது. தாவரங்களில் உள்ள தூண்டுதலின் விளைவு குறித்து போஸ் நிறுவனத்தில் ஜெகதீஷ் சந்திர போசின் முன்னோடிப் பணி தாவரங்களில் பல்வேறு தூண்டுதல்களைக் கடத்துவதற்கான மின் இயல்பை நிறுவுவதற்கு உதவியாக இருந்தது. இந்த நிறுவனம் மிக முக்கியமான கண்டுபிடிப்புகளுக்குப் பங்களித்துள்ளது மற்றும் சர்வதேச புகழ்பெற்ற ஆராய்ச்சியாளர்களான சம்பு நாத் தே (காலரா நச்சு கண்டுபிடித்தவர்), தேபேந்திர மோகன் போசு (நோபல் பரிசு பெற்றவர் சான்றளித்தபடி துகள் இயற்பியலில் புகைப்பட எமல்ஷன் தகடுகளைப் பயன்படுத்துவதில் முன்னோடியாக இருந்தார். சிஎஃப் பவல்) பிபா சவுத்ரி மற்றும் கோபால் சந்திர பட்டாச்சார்யா, ஷ்யாமதாஸ் சட்டர்ஜி (இணைவு பற்றிய ஆராய்ச்சிக்குப் பெயர் பெற்றவர் )
alt=Unified Academic Campus of Bose Institute|thumb|204x204px| போஸ் நிறுவனத்தின் ஒருங்கிணைந்த கல்வி வளாகம்

### அருங்காட்சியகம்
ஜெகதீஷ் சந்திர போஸ் தான் பயன்படுத்திய கருவிகளைக் காட்சிப்படுத்தத் தொடங்கினார். இதன் தொடர்ச்சியான செயல்முறையாக, 1986-87 ஆம் ஆண்டில் தற்போதைய அருங்காட்சியகம் தோன்றியது. இந்த தொழில்நுட்ப அருங்காட்சியகத்தின் முக்கிய நோக்கம் சர் ஜேசி போஸால் வடிவமைக்கப்பட்ட, தயாரிக்கப்பட்ட மற்றும் பயன்படுத்தப்பட்ட சில கருவிகளை, தனிப்பட்ட உடைமைகள் மற்றும் நினைவுச் சின்னங்களைக் காட்சிப்படுத்திப் பராமரிப்பதாகும். இந்த அருங்காட்சியகம் 93/1 ஏபிசி சாலையில் (முன்பு மேல் வட்ட சாலை) பிரதான வளாகத்தில் உள்ளது. இது அனைத்து வார நாட்களிலும் திறந்திருக்கும். 

### நிதி
போசு நிறுவனம் இந்திய அரசின் அறிவியல் மற்றும் தொழில்நுட்பத் துறையால் நிதியளிக்கப்படுகிறது.
alt=Unified Academic Campus of Bose Institute|thumb|200x200px| போஸ் நிறுவனத்தின் ஒருங்கிணைந்த கல்வி வளாகம்
வலது|thumb|200x200px

## குறிப்பிடத்தக்க ஆராய்ச்சியாளர்கள்

* ஜகதீஷ் சந்திர போஸ்
* தேபேந்திர மோகன் போசு
* கோபால் சந்திர பட்டாச்சார்யா
* பீபா சௌத்ரி
* சியாமதாஸ் சட்டர்ஜி
* சம்பு நாத் தே
* டிபங்கர் ஹோம்
* சித்தார்த்த ராய்
* இந்திராணி போசு
* ஜோயோதி பாசு
* சம்பா தாசு

## மேற்கோள்கள்


## வெளி இணைப்புகள்

* 
பகுப்பு:Coordinates on Wikidata
பகுப்பு:ஆய்வு நிறுவனங்கள்
பகுப்பு:மேற்கு வங்காளத்தில் கல்வி
கே. சி. பழனிச்சாமி (கரூர்)

**கே. சி. பழனிச்சாமி**, 2004-ஆம் ஆண்டில் பதினான்காவது மக்களவை  இந்திய நாடாளுமன்ற மக்களவை உறுப்பினராக கரூர் மக்களவைத் தொகுதியிலிருந்து திமுக சார்பில் தேர்ந்தெடுக்கப்பட்டவர். இவர் 2011 சட்டமன்றத் தேர்தலில் அரவக்குறிச்சி சட்டமன்ற தொகுதியிலிருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டவர். இவர் 1986 முதல் 1991 முடிய கரூர் நகராட்சி மன்றத் துணைத்தலைவராக செயல்பட்டார்.

திமுக சொத்துப் பாதுகாப்புக்குழு உறுப்பினராக உள்ள கே. சி. பழனிச்சாமி, வங்கிகளிடமிருந்து வாங்கிய கடனை திருப்பிச் செலுத்த முடியாத காரணத்தால், இவர்   வங்கிக் கடனுக்காக அடமானம் வைத்த ரூபாய் 197.79 கோடி மதிப்புள்ள சொத்துகளை விற்பனை செய்வதாகக் கோவை பாரத ஸ்டேட் வங்கி அறிவித்துள்ளது.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:கரூர் மாவட்ட மக்கள்
பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1935 பிறப்புகள்
ஜிபேசு குமார்

**ஜிபேசு குமார்** (Jibesh Kumar) (பிறப்பு 25 சூலை 1973) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். அவர் தற்போது 2020 பீகார் சட்டமன்றத் தேர்தலில் ஜலே தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். ஜிபேசு குமார் தற்போது பீகார் அரசாங்கத்தில் தொழிலாளர் வளத்துறை மற்றும் தகவல் தொழில்நுட்ப அமைச்சராக பணியாற்றி வருகிறார்.

## அரசியல் பின்னணி
ஜிபேசு குமார் 1981 முதல் 1998 வரை அகில் பாரதிய வித்யார்த்தி பரிஷத்தின் தீவிர உறுப்பினராக இருந்தார். இவர் 1998 முதல் 2002 வரை முதன்மை உறுப்பினராகப் பணியாற்றினார். பின்னர் இவர் 2002 முதல் பாரதிய ஜனதா கட்சியின் தீவிர உறுப்பினராகப் பணியாற்றினார்.

பீகார் சட்டமன்றத்திற்கு 2015 ஆம் ஆண்டில் ஜலே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

மீண்டும் 2020 இல் அவர் அதே இடமான ஜாலே தொகுதியில் 21,796 வாக்குகள் வித்தியாசத்தில் வெற்றி பெற்றார். இதன் மூலம் இரண்டாவது முறையாக சட்டமன்ற உறுப்பினராக பாரதீய ஜனதா கட்சியிலிருந்து தேர்ந்தெடுக்கப்பட்டார்.

## மேற்கோள்கள்
 

பகுப்பு:1973 பிறப்புகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பங்கஜ் குமார் மிஸ்ரா

**பங்கஜ் குமார் மிஸ்ரா** (*Pankaj Kumar Mishra*) பீகாரைச் சேர்ந்த ஓர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். 2020 பீகார் சட்டமன்றத் தேர்தலில் ஜனதா தளம் சார்பில் போட்டியிட்டு இருன்னிசைத்பூர் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
சந்திர மோகன் (இந்தி நடிகர்)

**சந்திர மோகன்** (*Chandra Mohan*) (24 ஜூலை 1906 - 2 ஏப்ரல் 1949) ஓர் இந்திய திரைப்பட நடிகர் ஆவார். இவர் 1930கள் -1940களில் பாலிவுட் படங்களில் பணியாற்றியதற்காக அறியப்பட்டார். இவர் பல விமர்சன ரீதியான, வணிக வெற்றிகளில் தனது வில்லத்தனமான பாத்திரங்களுக்காக அறியப்பட்டார்.

## வாழ்க்கையும் தொழிலும்
மத்தியப் பிரதேசத்தில் உள்ள நரசிங்பூரில் பிறந்த இவர், பெரிய சாம்பல் நிற கண்கள், குரல் பண்பேற்றம், உரையாடல் வெளிப்பாடு ஆகியவற்றுக்கு பெயர் பெற்றவர். வி. சாந்தாராமின் 1934 ஆம் ஆண்டு வெளியான  *அமிர்த மந்தன்* என்ற திரைப்படத்தில் இவரது கண்கள் படத்தின் ஆரம்பத்தை உருவாக்கியது. இது இவரது திரைப்பட அறிமுகமும் கூட. இது புதிதாக நிறுவப்பட்ட பிரபாத் பிலிம்ஸ் என்ற படப்பிடிப்பு அரங்கத்தில்  தயாரிக்கப்பட்ட முதல் படமாகும். இப்படம் இந்தி, மராத்தி ஆகிய இரண்டிலும் தயாரிக்கப்பட்டது. இந்தப் படத்தில் 'ராஜ்குரு' என்ற வேடத்திற்காக பாராட்டுகளைப் பெற்றார். மேலும், அந்த நேரத்தில் ஒரு குறிப்பிடத்தக்க வில்லனாக தன்னை நிலைநிறுத்திக் கொண்டார்.

மோகன், பின்னர் சோஹராப் மோடியின் *புகார்* என்ற படத்தில்  பேரரசர் ஜஹாங்கீராகவும், மெஹபூப் கானின் ஹுமாயுனில் ரந்தீர் சிங்காகவும், மெஹபூப்கானின் "ரோட்டி"யில் சேத் இலட்சுமிதாசாகவும் தோன்றினார்.

இவரது கடைசி தோற்றங்களில் ஒன்று ரமேஷ் சைகலின் 1948 திரைப்படமான *ஷாஹீத்*. ராவ் பகதூர் துவாரகா நாத் என்ற வேடத்தில்,  திலீப் குமாரால் சித்தரிக்கப்பட்ட ராமின் தந்தையாக நடித்தார். இந்த படத்தில் மோகனின் கதாபாத்திரம் ஆரம்பத்தில் பிரித்தானிய அரசாங்கத்தை ஆதரித்தது. ஆனால் பின்னர் சுதந்திர போராட்டத்திற்கு ஆதரவளித்தது. சந்திர மோகனின் கடைசி திரைப்படம் *ராம்பான்* (1948) என்ற மத திரைப்படமாகும். இதில் அவர் அரக்கப் பேரரசர் இராவணன் வேடத்தில் நடித்தார்.

கே. ஆசிப்பின் *[[முகல்-இ-அசாம்]]* படத்தில் முக்கியக் கதாபாத்திரத்தில் நடிக்க இவர்  தேர்வாகியிருந்தார். ஆனால் இவரது அகால மரணம் காரணமாக இவரை வைத்து எடுக்கப்பட்ட பத்து ரீல்களும் வெட்டப்பட்டு பிறகு படம் மீண்டும் எடுக்கப்பட்டது. இந்த படம் இறுதியில் 1960இல் வெளியிடப்பட்டது.

## இறப்பு
மோகன், அதிகமாக குடித்துவிட்டு, சூதாட்டம் ஆடி  பணமில்லாமல் துன்பப்பட்டு 2 ஏப்ரல் 1949 அன்று தனது 42 வயதில் மும்பையில் இறந்தார்.

## மேற்கோள்கள்

## வெளி இணைப்புகள்

* 

பகுப்பு:இந்தித் திரைப்பட நடிகர்கள்
பகுப்பு:1949 இறப்புகள்
பகுப்பு:1905 பிறப்புகள்
இராம சித்தனன்

**இராம கிருட்டிண சித்தனன்**  (*Rama Krishna Sithanen*)  மொரிசியசு நாட்டின்   முன்னாள்  நிதி அமைச்சராவார். 1954 ஆம் ஆண்டு ஏப்ரல் மாதம் 21 ஆம் தேதியன்று இவர் பிறந்தார். 1991 முதல் 1995 வரையிலான ஆண்டு காலத்தில் இவர் மொரிசியசு நாட்டின் துணை பிரதம மந்திரியாவும் இருந்துள்ளார். அப்போது சர் அனிரூத் யக்னௌத் மொரிசியசின் பிரதம மந்திரியாக இருந்தார். 2005 முதல் 2010 வரையிலான ஆண்டுக் காலத்தில் பிரதம மந்திரியாக இருந்த நவின் ராம்கூலம் அமைச்சரவையிலும் இவர் இருந்தார் .

## பின்னணி மற்றும் கல்வி
முனைவர் சித்தனன்  ஒரு நடுத்தரமான குடும்பப் பின்னணியைச் சேர்ந்தவர்.  வறுமை காரணமாக இவர் சிறு வயதிலேயே பள்ளியை விட்டு வெளியேற வேண்டிய கட்டாயம் ஏற்பட்டது.  எனினும், பின்னாளில்  தனது படிப்பைத் திரும்பத் தொடர்ந்து  இலண்டன் பொருளியல் பள்ளியில் பொருளாதாரத்தில் இளநிலை மற்றும் முதுநிலை பட்டங்களைப் படித்து முதல் வகுப்பில் தேர்ச்சி பெற்றார். பின்னர் நிதி அமைச்சராக இவர் ஆணை பெற்றபோது  தனது 51 வது வயதில் அரசியலில் முனைவர் பட்டம் பெற்றார்.  'மொரிசியசுக்கான  மாற்று தேர்தல் முறைகளின் தேர்வு முறை என்பது சித்தனனின் முனைவர் பட்ட ஆய்வறிக்கையாகும்   ஆய்வறிக்கை புரூனல் பல்கலைக்கழகத்தில் சமர்ப்பிக்கப்பட்டது.

## விருதுகள்
மொரியசு நாட்டின் குடியரசுத் தலைவரால் சித்தனன் கௌரவிக்கப்பட்டார் . உயர்ந்த நட்சத்திரத் தகுதி அளிக்கப்பட்டு  மிக உயர்ந்த பதவிக்கும் உயர்த்தப்பட்டார். மதிப்பு மிக்க முன்னொட்டுலகளை பெயருக்கு முன்னால் சேர்த்துக் கொள்ளவும் அனுமதிக்கப்பட்டார்.

## மேற்கோள்கள்


## புற இணைப்புகள்

* brunel.ac.uk
* தொழிலாளர் கட்சி.மு 

பகுப்பு:மொரிசியத் தமிழர்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:மொரிசியசின் தேசிய சட்டமன்ற உறுப்பினர்கள்
சந்திரகலா

**சந்திரகலா** (*Chandrakala*) தெலுங்கு, கன்னடம், தமிழ், மலையாளம், இந்தி போன்ற மொழித் திரைப்படங்களில் தோன்றிய ஓர் இந்திய திரைப்பட நடிகை ஆவார்.

## திரைப்பட வாழ்க்கை
1963 இல் கன்னடத் திரைப்படங்களில் அறிமுகமானார். மேலும், ராஜ்குமார், கல்யாண் குமார், உதய் குமார், ராஜேஷ் ஆகியோருடன் இணைந்து நடித்தார். 1971 ஆம் ஆண்டில், சிவாஜி கணேசன்  ஸ்ரீகாந்த் ஆகியோருடன் தமிழில் வெளியான பிராப்தம் என்ற படத்தில் அறிமுகமானார். இயக்குநர் ஸ்ரீதர் இயக்கிய அலைகள் படத்தில் மிக முக்கியமான பாத்திரத்தில் நடித்திருந்தார். காலங்களில் அவள் வசந்தம், உலகம் சுற்றும் வாலிபன், மூன்று தெய்வங்கள் (நடிகர் சிவகுமாரின் இணை ) ஆகியவை இவரது மற்ற இவர் மென்மையான பாத்திரங்களுக்காக நன்கு அறியப்பட்டார். சம்பூர்ண இராமாயணத்தில் (1971), சீதா தேவியின் நடிப்பில் பார்வையாளர்களையும் விமர்சகர்களையும் கவர்ந்தார்.

இவர் தனது காலத்தின் கிட்டத்தட்ட அனைத்து நட்சத்திரங்களுடன் நடித்தார். தெலுங்கில் இவர் என். டி. ராமராவ், அக்கினேனி நாகேஸ்வர ராவ், சோபன் பாபு, கிருஷ்ணா, கிருஷ்ணம் ராஜூ தமிழில் ம. கோ. இராமச்சந்திரன், சிவாஜி கணேசன், முத்துராமன் ஆகியோருடன் நடித்தார். *நோமு* என்ற தெலுங்குத் திரைப்படத்தில் கதாநாயகியாக நடித்தது இவரது மிகப்பெரிய வெற்றி எனலாம்.

## இறப்பு
சந்திரகலா 21 ஜூன் 1999 அன்று 48 வயதில் புற்றுநோயால் இறந்தார்.

## மேற்கோள்கள்

## வெளி இணைப்புகள்
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1999 இறப்புகள்
பகுப்பு:தமிழ்த் திரைப்பட நடிகைகள்
பேசில் ஜோசப்

**பேசில் ஜோசப்** (*Basil Joseph*) (பிறப்பு: 28 ஏப்ரல் 1990), ஒரு மலையாளத் திரைப்பட இயக்குநரும் திரைக்கதை எழுத்தாளரும் நடிகரும் ஆவார்.

## தொழில்
பேசில், 2012 இல் திருவனந்தபுரம் பொறியியல் கல்லூரியில் பொறியியல் படித்த காலத்தில் *சிஇடி லைப்* என்ற குறும்படத்தில் ஒரு நடிகராக தனது வாழ்க்கையைத் தொடங்கினார். திருவனந்தபுரத்தில் உள்ள இன்ஃபோசிஸில் பணிபுரிந்த போது *ஒரு துண்டு படம்*, *பிரியம்வத கதராயனோ* ஆகிய குறும்படங்களையும் இவர் எழுதி இயக்கியுள்ளார்.

பேசில் மலையாளத் திரையுலகில் தனது வாழ்க்கையைத் தொடங்கினார். வினீத் சீனிவாசனின் மூன்றாவது இயக்கமான திர என்ற படத்தில் அவருக்கு உதவி இயக்குநராக இருந்தார். மலையாளத் திரைப்பட சகோதரர்கள் வினீத் சீனிவாசன் , தயான் சீனிவாசன் ஆகியோர் முதன்முறையாக இணைந்து நடித்த குஞ்சிராமயாணம் மூலம் இயக்குநராக அறிமுகமானார். இந்தப் படம் 2015 மலையாளத் திரைப்பட ஓணம் வெளியீடுகளில் திரையரங்க வசூலில் வணிக ரீதியான வெற்றியைப் பெற்றது. பேசில் ஜோசப்பின் இரண்டாவது இயக்க முயற்சியான *கோதா* மற்போரை மையமாகக் கொண்ட ஒரு விளையாட்டு நகைச்சுவைத் திரைப்படமாகும். இவரது *மின்னல் முரளி* என்ற மூன்றாவது படத்தில் டோவினோ தாமசு மீநாயகச் சக்திகளைக் கொண்டவராக நடித்தார். இத்திரைப்படம் 2021 இல் நெற்ஃபிளிக்சில் வெளியிடப்பட்டது மற்றும் மலையாளம், தமிழ், தெலுங்கு, கன்னடம் மற்றும் இந்தி மொழிகளில் ஒரே நேரத்தில் வெளியிடப்பட்டது.

இவர் 2013 ஆம் ஆண்டு மலையாளத் திரைப்படமான *அப் & டவுன்: முகலில் ஓராளுண்டு* என்ற படத்தில் அறிமுகமானார்.

## இல்வாழ்க்கை
17 ஆகஸ்ட் 2017 அன்று, பேசில் எலிசபெத் சாமுவேல் என்பவரை மணந்தார். திருமணத்திற்கு ஏழு ஆண்டுகளுக்கும் முன்பிருந்தே அவருடன் பழகி வந்தார்.

## திரைப்படங்களின் பட்டியல்

### இயக்குநராக

#### உதவி இயக்குனராக

* *[[திர]]* (2013)

### நடிகராக

## மேற்கோள்கள்

## வெளி இணைப்புகள்
*

பகுப்பு:1990 பிறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்பட நடிகர்கள்
பகுப்பு:வயநாடு மாவட்ட மக்கள்
பகுப்பு:வாழும் மக்கள்
அல் சபித்

**அல் சபித்** (*Al Sabith*) ஓர் இந்திய குழந்தை நடிகராவார். இவர் மலையாளத் திரைப்படங்களில் நடிகராகவும் தொலைக்காட்சித் தொகுப்பாளராகவும் இருக்கிறார். பிளவர்ஸ் தொலைக்காட்சியின் சிட்காம் நிறுவனத்தின் தயாரிப்பில் *உப்பும் முழக்கும்* என்ற படத்தில் 'கேசவ்' என்ற குழந்தை கதாபாத்திரமாக நடித்ததன் மூலம் மிகவும் பிரபலமானார்.

## தொழில்
அல் சபித் முதன்முறையாக 2 வயதில் குழந்தையாக திரையில் தோன்றினார். இந்து பக்தி இசைத் தொகுப்பில் இவர் ஐயப்பன் வேடத்தில் நடித்தார். சில உண்மைநிலை நிகழ்ச்சி அரட்டை நிகழ்ச்சிகளின் ஒரு பகுதியாக இருந்த பிறகு, பிளவர்ஸ் தொலைக்காட்சியில் *உப்பும் முழக்கும்* என்ற நாடகத் தொடரில் 'கேசவ்' என்ற வேடத்தில் நடிக்க இவருக்கு வாய்ப்பு அளிக்கப்பட்டது.

இவர், பல்வேறு தொலைக்காட்சி விருது நிகழ்ச்சிகளிலும், ஆசியநெட் பண்பலை வானொலி, கோல்ட் பண்பலை, ஆர்.கே திருமண மையம், பிளவர்ஸ் 94.7 பண்பலை, மேப்பிள் ட்யூன், பிளவர்ஸ் தொலைக்காட்சி போன்ற பல நிறுவனங்களுக்கான நிகழ்ச்சிகளிலும் தொலைக்காட்சி விளம்பரங்களிலும் தோன்றினார்.

*உப்பும் முழக்க*த்தின் வெற்றிக்குப் பிறகு, இவருக்கு திரைப்படத் துறையிலிருந்து ஏராளமான வாய்ப்புகள் கிடைத்தன. 2018 ஆம் ஆண்டில், சத்யன் அந்திக்காடின் 'நான் பிரகாசன்' படத்தில் பகத் பாசில்  சிறீனிவாசன் ஆகியோருடன் நடித்தார்.

இவர் ஜெயராம், விஜய் சேதுபதி ஆகியோர் நடித்த *மார்கோனி மத்தாய்* என்ற படத்திலும் நடித்துள்ளார்.

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:மலையாளத் தொலைக்காட்சி நடிகர்கள்
பகுப்பு:வாழும் மக்கள்
கேதார் பாண்டே

**கேதார் பாண்டே** (Kedar Pandey) (14 சூன் 1920 - 3 சூலை 1982) ஒரு இந்திய சுதந்திரப் போராட்ட வீரர் மற்றும் இந்திய தேசிய காங்கிரஸ் அரசியல்வாதி ஆவார். இவர் மார்ச் 1972 முதல் சூலை 2, 1973 வரை பீகார் முதல்வராகவும், 12 நவம்பர் 1980 முதல் 14 சனவரி 1982 வரை இந்திய அரசின் ஒரு பகுதயாக மத்திய அமைச்சரவையில் இரயில்வே அமைச்சராகவும் இருந்தார்.

## தனிப்பட்ட வாழ்க்கை
அவரின் தந்தையின் பெயர் மறைந்த பண்டிட் ராம்பால் பாண்டே. இவர் சூன் 14, 1920 இல் மேற்கு சம்பரன் மாவட்டத்தின் தௌலாஹா கிராமத்தில் பிறந்தார். அவரது ஆரம்ப பள்ளிப் படிப்பு விகாஸ் மிஸ்ராவுடன் பரோராஹா கிராமத்தில் நடந்தது. பின்னர், இந்திய சுதந்திர இயக்கத்தின் போது இருவரும் சிறையில் அடைக்கப்பட்டனர்.

இவர் 1948 ஆம் ஆண்டு சூன் 6 ஆம் நாள் கமலா பாண்டேயை மணந்தார். டாக்டர் மனோஜ் பாண்டே உட்பட இரண்டு மகன்களுக்கும் இரண்டு மகள்களுக்கும் தந்தை ஆவார். இவர் அறிவியல் மற்றும் சட்டத் துறைகளில் முதுகலைப்பட்டங்களை பனாரஸ் இந்து பல்கலைக்கழகத்திலிருந்து பெற்றார். தொழில்ரீதியாக, இவர் ஒரு விவசாயியும் வழக்கறிஞரும் ஆவார்.  அவர் 1945 முதல் 1948 வரை மோதிஹாரி மற்றும் பெட்டியா மாவட்ட நீதிமன்றங்களில் பயிற்சி மேற்கொண்டார்.  இவர் 1949 ஆம் ஆண்டில் பாட்னா உயர் நீதிமன்றத்தில் வழக்கறிஞராக சேர்ந்தார்.

## விடுதலைப் போராட்ட இயக்கம்
சுதந்திரத்திற்கு முன்பு, இவர் 1942 ஆம் ஆண்டில் சுதந்திர இயக்கத்தில் பங்கேற்றார். சுதந்திர இயக்கத்தின் போது பிந்தேஸ்வரி துபே, பகவத் ஜா ஆசாத், சந்திரசேகர் சிங், சத்யேந்திர நாராயண் சின்ஹா, அப்துல் கஃபூர் மற்றும் வருங்கால முதல்வர்கள் மற்றும் இந்திய தேசிய காங்கிரஸின் எதிர்கால தேசியத் தலைவர் சீதாராம் கேசரி ஆகியோருடன் பாண்டே பீகார் காங்கிரஸின் புகழ்பெற்ற இளம் துருக்கியர்களின் ஒரு பகுதியாக இருந்தார். அவர் 1946 முதல் 57 வரை தொழிற்சங்க இயக்கத்தில் பங்கேற்றார்.

## அரசியல் வாழ்க்கை
1957 ஆம் ஆண்டில் நடைபெற்ற முதல் பொதுத் தேர்தலில், அவர் பீகார் பகஹா சட்டமன்றத் தொகுதியில்  போட்டியிட்டு வெற்றி பெற்றார். அவர் 1957 முதல் 1962 வரை உள்துறை, காவல்துறை, நீர்ப்பாசனம் மற்றும் மின்சக்தி துணை அமைச்சராகப் பணியாற்றினார். 1967 முதல் 1977 வரை தொழில்துறை மற்றும் விவசாயம் போன்ற அமைச்சுப் பதவிகளை வகித்து நவுதன் தொகுதியில் அவர் மீண்டும் தேர்ந்தெடுக்கப்பட்டார். அவர் அப்துல் கஃபூர் அமைச்சரவையில் 27 செப்டம்பர் 1973 முதல் 11 ஏப்ரல் 1975 வரை பீகாரின் சுகாதார அமைச்சராக இருந்தார்.

இவர் 11 மாதங்கள் சிறையில் இருந்தார். இந்திரா காந்தி கைது செய்யப்பட்டபோது 1977-79 இல் மூன்று முறை கைது செய்யப்பட்டார். அவசர நிலைக்குப் பிறகு, அவர் 1977 இல் பீகார் பிரதேச காங்கிரஸ் கமிட்டி தலைவராக நியமிக்கப்பட்டார். அவர் பீகார் இந்திய தேசிய தொழிற்சங்க காங்கிரஸின் துணைத் தலைவராக இருந்தார். இவர் மார்ச் 1972 முதல் ஜூலை 2, 1973 வரை பீகார் முதல்வராகவும் இருந்தார்.

1980 ஆம் ஆண்டில் இந்திய தேசிய காங்கிரசு  பெட்டியாவிடமிருந்து பாராளுமன்றத் தொகுதி வேட்பாளராகப் போட்டியிடும் வாய்ப்பைப் பெற்றார். இவர் நாடாளுமன்ற மக்களவை உறுப்பினரானார். இவர் 12 நவம்பர் 1980 முதல் 14 ஜனவரி 1982 வரை இரயில்வே மற்றும் கிராமப்புற மேம்பாட்டு அமைச்சராக இருந்தார் 

## மேற்கோள்கள்

பகுப்பு:7வது மக்களவை உறுப்பினர்கள்
பகுப்பு:பீகார் முதலமைச்சர்கள்
பகுப்பு:1982 இறப்புகள்
பகுப்பு:1920 பிறப்புகள்
கே. என். விஜயகுமார்

**கே. என். விஜயகுமார்** (*K. N. Vijayakumar*) என்பவர் இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக கட்சியின் உறுப்பினர் ஆவார். பதினைந்தாவது தமிழ்நாடு சட்டமன்றத்திற்குத் திருப்பூர் (வடக்கு) தொகுதியிலிருந்து இவர் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கிராம நத்தம்

**கிராம நத்தம்** பிரித்தானிய இந்திய ஆட்சியின் போது கிராமபுறங்களில் எதிர்காலத்தில் மக்கள் வீடுகள் கட்டிக்கொள்வதற்கு என ஒதுக்கப்பட்ட நிலம் ஆகும். இது ஊர் நத்தம் மற்றும் சேரி நத்தம் என இருவகைப்படும். கிராம நத்தம் அரசாங்கத்தின் சொத்து அல்ல, ஆனால் கிராம பஞ்சாயத்திற்கு சொந்தமானது. இந்நிலத்தில் கிராம மக்கள் குடியிருப்பு நோக்கங்களுக்காக வீடுகள் கட்டலாம். பொதுவாக கிராம நத்தம் நிலத்தின் விற்பனைப் பத்திரம் அல்லது தாய்ப்பத்திரங்கள் இருக்காது. கிராம நத்தம் நிலத்தின் முதல் ஆக்கிரமிப்பாளரே அதன் சரியான உரிமையாளராகக் கருதப்படுகிறார், வருவாய்த் துறையினர் வழங்கும் பட்டா அந்நிலத்தின் முதல் ஆக்கிரமிப்பாளரின் விண்ணப்பத்தில் பேரில் வழங்கப்படுகிறது. 

ஒருவர் தொடர்ச்சியாக பல ஆண்டுகளாக கிராம நத்தம் நிலத்தில் வீடு கட்டி வாழ்கிறர் என்பதற்கு உரிய ஆவணங்களுடன் (வீட்டு வரி, குடிநீர் கட்டணம் & மின்சாரக் கட்டணம்) வருவாய்த் துறைக்கு விண்ணப்பித்து வீட்டு மனைக்கு கிராம நத்தம் பட்டா பெறலாம்.

கிராம நத்தம் நிலத்தில் ஒருவர் ஒரு வீட்டைக் கட்டுவதற்குப் பயன்படுத்தப்படலாம் என்றாலும், எதிர்காலத்தில் அரசின் திட்டங்களுக்கு அந்நிலம் தேவைப்படும்போது அதனை அரசு மீண்டும் எடுத்துக் கொள்ளும் (ஆக்கிரமிப்பு)  வாய்ப்பு உள்ளது. சூன் 2013 இல் தமிழக அரசுக்கு எதிராக,  ஒரு கிராம நத்தம் நிலத்தின் உரிமையாளர் தொடுத்த வழக்கில், கிராம நத்தம் மீது அரசு உரிமை கோர முடியாது என்று தீர்ப்பளிக்கப்பட்டது. இருப்பினும், கிராம நத்தம் நிலத்தின் உரிமையாளருக்கு உரிய இழப்பீடு அளிப்பதன் மூலம் கிராம நத்தம் நிலத்தில் அதன் திட்டத்தை அரசு நிறைவேற்ற அனுமதிக்கப்பட்டது. 

கிராம நத்தம் நிலத்தில் ஒருவர் ஒரு வீட்டைக் கட்டப் பயன்படுத்தலாம். கிராம நத்தம் நிலத்தை விலை கொடுத்து வாங்குவது எப்போதுமே அபாயகரமான முதலீடாக இருக்கலாம், சட்டப்பூர்வமாக ஒருவர் கிராம நத்தம் நிலத்தில் ஒரு வீட்டைக் கட்டலாம், அதே நேரத்தில் குறைந்த ஆரம்ப செலவின் பலன்களை அனுபவிக்கலாம். பட்டா நிலங்களுடன் ஒப்பிடும் போது, கிராம நத்தம் நிலங்கள் குறைவான மதிப்பு கொண்டிருக்கும். கிராம நத்தம் நிலத்தை வைத்திருப்பவர் பட்டாவுக்கு விண்ணப்பிப்பது முக்கியமாகும். கிராம நத்தம் நிலங்களில் கட்டப்படும் வீடுகளை அதன் உரிமையாளர் தொடர்ந்து பயன்பாட்டில் வைத்திருக்க வேண்டும்.  ஆளில்லாத நத்தம் மனை வீடாக இருந்தால், அதனை புறம்போக்கு நத்தம் என வகைப்படுத்தப்படும். அத்தகைய புறம்ப்போக்கு நத்தம் நிலங்கள் பொறுத்தவரை, அரசாங்கம் ஒரு பாதுகாவலராக செயல்படுகிறது, மேலும் ஒரு தனிநபருக்கு அந்நிலத்தை ஒதுக்கலாம்.

கிராம நத்தம் நிலங்களை வணிக நடவடிக்கைகளுக்கு பயன்படுத்த முடியாது. அத்தகைய நிலத்தில் ஒரு அடுக்குமாடி குடியிருப்பை உருவாக்க ஒரு கூட்டு முயற்சி வணிக நடவடிக்கையாக கருதப்படுகிறது. கிராம நத்தம் நிலத்தின் உரிமையாளர் நிலத்தில் வசிக்கும் நோக்கத்தை தெளிவாகக் காட்டாத எந்தச் செயலையும் வணிக நடவடிக்கையாக வகைப்படுத்தலாம். கிராம நத்தம் நிலத்தில் அடுக்குமாடி வீடுகள்  கட்டியதால், 2011 இல் சென்னை உயர்நீதிமன்றம்,  இந்த நடவடிக்கையை ஒரு வணிக நடவடிக்கையாக வகைப்படுத்தலாம் என்று தீர்ப்பளித்தது.

மே 2023இல் நத்தம் நில வகைகளை ரயத்துவாரி மனைகள் என அழைக்கப்படும் என தமிழ்நாடு அரசு உத்தரவிட்டுள்ளது. 

## மேற்கோள்கள்

## வெளி இணைப்புகள்
* கிராம நத்தம் நிலம் குறித்து அறிந்திடாத முக்கியமான பல தகவல்கள் - காணொலி 
பகுப்பு:பிரித்தானிய இந்தியா
அரசு நிலங்கள்
பகுப்பு:தமிழ்நாடு வருவாய்த் துறை